ગુજરાતમાં રાહુલ ગાંધીની કસોટી છે. કર્ણાટકમાં પણ તેમની કસોટી છે, કેમ કે ગત વખતે કર્ણાટકમાં વિજય મળ્યો ત્યારે રાહુલ અને તેની ટીમને જશ મળ્યો હતો. રાહુલની (ગુજરાતના મધુસુદન મિસ્ત્રી સહિતની) ટીમે ઉમેદવારોની પસંદગીમાં વૈજ્ઞાનિક અભિગમ અપનાવ્યો હતો. આ વખતે ગુજરાતમાં પણ ઉમેદવારોની પસંદગીમાં જૂથવાદની બાદબાકીનો અભિગમ અપનાવાયો છે. ગુજરાતમાં તે અભિગમ જીતે તો કર્ણાટકમાં બીજી વાર તેને ફેઇલ થવા દેવાય નહિ. ગુજરાતમાં રાહુલ અને અમિત શાહની સ્ટ્રેટેજી આમનેસામને છે તે જ રીતે કર્ણાટકમાં પણ બંને નેતાઓ આમનેસામને છે. થોડા મહિના પહેલાં બંને નેતાઓ એક જ દિવસે કર્ણાટકમાં ભેગા થઇ ગયા હતા ત્યારે ભારે ચર્ચાઓ જાગી હતી.